പഞ്ചാബില് പ്രതിസന്ധി രൂക്ഷം മുഖ്യമന്ത്രി ക്യാപ്റ്റന് അമരീന്ദര് സിംഗ് രാജിവെച്ചേക്കുമെന്ന് റിപ്പോര്ട്ട് ഡല്ഹി: പഞ്ചാബ് മുഖ്യമന്ത്രി ക്യാപ്റ്റന് അമരീന്ദര് സിംഗ് രാജിവെച്ചേക്കുമെന്ന് റിപ്പോര്ട്ട്. കോണ്ഗ്രസ് അധ്യക്ഷ സോണിയ ഗാന്ധിയുമായി അമരീന്ദര് കൂടിക്കാഴ്ച നടത്തിയിരുന്നു. ഇത്രയും അപമാനങ്ങള് സഹിച്ച് പാര്ട്ടിയില് തുടരാനാവില്ല എന്ന് സോണിയയെ അമരീന്ദര് അറിയിച്ചതായാണ് വിവരം. അതേസമയം, പഞ്ചാബ് നിയമസഭാ തിരഞ്ഞെടുപ്പ് അടുത്തതോടെ മാറിനില്ക്കാന് അമരീന്ദറിനോട് ഹൈക്കമാന്ഡ് നിര്ദ്ദേശിച്ചതായാണ് സൂചന. അമരീന്ദറിന്റെ മുഖ്യമന്ത്രി സ്ഥാനവുമായി ബന്ധപ്പെട്ട് 40 എംഎല്എമാര് ഹൈക്കമാന്ഡിന് കത്ത് നല്കിയിരുന്നു. 180921 ശനിയാഴ്ച വൈകുന്നേരം എം.എല്.എ.മാരുടെ യോഗം വിളിച്ചിട്ടുണ്ട്. നിര്ണായക നിയമസഭ കക്ഷി യോഗത്തില് അമരീന്ദറിന്റെ രാജിയുമായി ബന്ധപെട്ട തീരുമാനമുണ്ടാകുമെന്നാണ് സൂചന. ഇത്തരത്തിലുള്ള അപമാനം സഹിച്ച് മതിയായി, മൂന്നാം തവണയാണ് ഇത് സംഭവിക്കുന്നത്. ഇത്തരം അപമാനങ്ങള് സഹിച്ച് ഇനിയും പാര്ട്ടിയില് തുടരാനാകില്ല അമരീന്ദര് സോണിയയെ അറിയിച്ചതായി അടുത്ത വൃത്തങ്ങള് പറയുന്നു. നിരവധി എംഎല്എമാര് അമരീന്ദറിന്റെ മാറ്റം ആവശ്യപ്പെട്ട് നേരത്തേ തന്നെ രംഗത്തെത്തിയിരുന്നു. കൂടാതെ നവ് ജ്യോത് സിംഗ് സിദ്ദുവും അമരീന്ദറിനെതിരെ പടയൊരുക്കം നടത്തുകയായിരുന്നു.